**Η Παγκόσμια Ημέρα Ατόμων με Αναπηρία** (International Day of Persons with Disabilities) καθιερώθηκε το 1992 με απόφαση της γενικής συνέλευσης του ΟΗΕ και τιμάται κάθε χρόνο στις [3 Δεκεμβρίου](https://www.sansimera.gr/almanac/0312).

Η Παγκόσμια Ημέρα Ατόμων με Αναπηρία μας δίνει την ευκαιρία να εστιάσουμε την προσοχή μας στα δικαιώματα και τις δυνατότητες των ανθρώπων με ειδικές ανάγκες. Στοχεύει στην προώθηση της κατανόησης σε θέματα αναπηρίας και στην κινητοποίηση υποστήριξης της αξιοπρέπειας και της ευημερίας των ατόμων με αναπηρία και στην βελτίωση της ποιότητας ζωής τους. Επιδιώκει επίσης να επιστήσει ότι  **η ένταξη των ατόμων με αναπηρία σε κάθε πτυχή της ζωής, μας αφορά όλους.**

 Σας παρουσιάζουμε μερικές από τις δράσεις αυτές, στις οποίες οι μαθητές των Παιδικών Σταθμών και των Κέντρων Δημιουργικής Απασχόλησης Παιδιών δραστηριοποιήθηκαν την εβδομάδα που μας πέρασε αφιερωμένη στα άτομα με ειδικές ανάγκες.

Παιδικός Σταθμός Πευκοχωρίου :Αφιέρωσαν   δυο μέρες προκειμένου να μάθουν τα παιδιά για τα άτομα με αναπηρία: ποιοι είναι, πως ζουν, ποιες δυσκολίες αντιμετωπίζουν στην καθημερινότητα τους. Μέσα από το σύνολο των δραστηριοτήτων , κατανοήσαν τα παιδιά, πως μπορεί κάποιος με αναπηρία να εναρμονίζεται με το σύνολο , πως μπορεί να συμμετέχει σ' όλες τις δραστηριότητες χωρίς να ζει αποκομμένος.

ΔΕΝ ΕΧΩ ΠΟΔΙΑ,ΜΑ ΕΧΩ ΑΙΣΘΗΜΑΤΑ.

ΔΕΝ ΜΠΟΡΩ ΝΑ ΔΩ,ΑΛΛΑ ΣΚΕΦΤΟΜΑΙ ΟΛΗ ΤΗΝ ΩΡΑ.

ΑΝ ΚΑΙ ΔΕΝ ΑΚΟΥΩ, ΘΕΛΩ ΤΟΣΟ ΝΑ ΜΙΛΗΣΩ ΜΕ ΤΟΥΣ ΑΛΛΟΥΣ.

ΓΙΑΤΙ ΜΕ ΒΛΕΠΕΙ Ο ΚΟΣΜΟΣ ΣΑΝ ΝΑ ΜΗΝ ΑΞΙΖΩ ΤΙΠΟΤΑ,

ΣΑΝ  ΝΑ ΜΗΝ ΜΠΟΡΩ ΝΑ ΜΙΛΗΣΩ Η ΝΑ ΣΚΕΦΤΩ?

AΦΟΥ ΜΠΟΡΩ......ΣΚΕΨΕΙΣ ΣΑΝ ΕΣΑΣ ΝΑ ΚΑΝΩ ΓΙΑ ΤΟΝ ΚΟΣΜΟ

ΑΥΤΟΝ ΠΟΥ ΖΩ!!!

Παιδικός Σταθμός Ν.Σκιώνης : με τη χρήση εποπτικού υλικού, καθώς και με την αφήγηση του παραμυθιού: «Η Μιμή με τα μεγάλα αυτιά», θέλησαν να διδάξουν στα παιδιά τη διαφορετικότητα. Πιο συγκεκριμένα, τα παιδιά έμαθαν ποια είναι τα άτομα με αναπηρία και ότι όλοι οι άνθρωποι είμαστε διαφορετικοί, αλλά ίσοι. Στη συνέχεια, ασχοληθήκαν με τις παρακάτω δραστηριότητες: 1. Μοιράσαν στα παιδιά από μια φωτοτυπία με μια καρδιά, που περιείχε μια εικόνα από ένα άτομο που ήταν σε αναπηρικό αμαξίδιο και τα παιδιά την χρωμάτισαν. 2. Φτιάξαν μια ομαδική εργασία, όπου τα παιδιά άφησαν το τύπωμα της παλάμης σε σχήμα καρδιάς. Στο εσωτερικό της κολλήσαμε διάφορες εικόνες από άτομα με αναπηρία. Με αυτόν τον τρόπο θελήσαμε να διδάξουμε στα παιδιά ότι τα άτομα αυτά θα πρέπει να έχουν ίσες ευκαιρίες στην υγεία, στην εκπαίδευση, σε προσωπική, κοινωνική και επαγγελματική εξέλιξη. Τα άτομα αυτά θα πρέπει να τα περιβάλλουμε με αγάπη, γιατί είναι άτομα με ευαισθησίες, ικανότητες και ταλέντα.

Παιδικός Σταθμός Καλάνδρας : Δείχνοντας εικόνες ατόμων με αναπηρία τα παιδιά κατανόησαν ότι υπάρχουν κάποιοι άνθρωποι που δεν έχουν δύο πόδια, δύο χέρια κτλ (άνθρωποι με αναπηρία). Στη συνέχεια μπήκαμε στην θέση των ατόμων αυτών μέσα από το παιχνίδι και στο τέλος κατασκευάσαμε μία πινακίδα.

Κδαπ Ν.Φωκαίας : Αφού είδαν την ιστορία του “Εμμανουέλ” και πήραμε δύναμη, προσεγγίσαμε τα παραολυμπιακά αθλήματα με στόχο να αποτελέσουν το ερέθισμα να έρθουν τα παιδιά βιωματικά στη θέση κάποιου με κινητικό πρόβλημα ή πρόβλημα όρασης , ώστε να ευαισθητοποιηθούν και να γίνουν πιο υποστηρικτικά στην πραγματική ζωή τους

 Γκόλμπολ(περιορισμένη όραση ή τυφλοί), Μπότσια (κινητική αναπηρία ή εγκεφαλική παράλυση), Βόλεϊ καθιστών, Ξιφασκία με αμαξίδιο, Δρόμος ταχύτητας με ακινητοποιημένο το ένα άνω άκρο

Τελειώσαν τη δράση γράφοντας με το στόμα το σύνθημα “ΟΛΟΙ ΕΙΜΑΣΤΕ ΔΙΑΦΟΡΕΤΙΚΟΙ – ΟΛΟΙ ΕΙΜΑΣΤΕ ΙΣΟΙ ”

Κδαπ Παλιουρίου: Μέσα από μια παρουσίαση έμαθαν ποιοι θεωρούνται άτομα με αναπηρία, τις δυσκολίες που αντιμετωπίζουν, τη συμπεριφορά των άλλων απέναντί τους, αλλά και το πόσα καταφέρνουν, οι μικροί μας μαθητές έκαναν ζωγραφιές σχετικές με το θέμα.

Κατασκεύασαν ένα αναπηρικό αμαξίδιο από πλαστικά καπάκια που είχαν συγκεντρώσει και έγραψαν το σύνθημα : ΟΛΟΙ ΔΙΑΦΟΡΕΤΙΚΟΙ - ΟΛΟΙ ΙΣΟΙ. Τέλος με το σύνθημα "Mάζεψε κι εσύ καπάκια και μοίρασε … χαμόγελα" έφτιαξαν το ''Το κουτί της Αγάπης " όπου θα συλλέγουν πλαστικά καπάκια και στο τέλος της σχολικής χρονιάς θα χαρίσουν σε έναν άνθρωπο που το έχει ανάγκη ένα αναπηρικό αμαξίδιο.

Κδαπ Καλάνδρας : προσκάλεσαν τον κο Γιώργο Προεστό για να δείξει στα οαιδιά την γραφομηχανή που γράφει με την μέθοδο BRAILLE και να ενημερώσει τα παιδιά πως να συμπεριφέρονται όταν συναντούν άτομα με προβλήματα όρασης. Τον Ευχαριστούμε που έγγραψε τα ονόματα μας και το αλφάβητο με αυτην την μέθοδο.

 ΚΔΑΠ Πολυχρόνου: οργανώσαν δράσεις προκειμένου να ενημερωθούμε και να ευαισθητοποιηθούμε σε θέματα σεβασμού της διαφορετικότητας των ανθρώπων και ίσης αντιμετώπισής τους από την κοινωνία. Στόχος μας ήταν, μέσα από τη σύμπραξη, τη συνεργασία και τη συλλογική δημιουργία, οι μελλοντικοί ενήλικες, να γνωρίσουν και να συναισθανθούν τις ανάγκες, τα συναισθήματα, τα δικαιώματα αλλά και τις δυσκολίες που βιώνουν καθημερινά οι συνάνθρωποι μας που έχουν κάποια μορφή αναπηρίας και να υιοθετήσουν μια υγιή νοοτροπία και κουλτούρα, απελευθερωμένη από στερεότυπα και διακρίσεις.

Τα παιδιά δημιούργησαν, ζωγράφισαν, έδρασαν και βίωσαν την έννοια της Αναπηρίας.

Μέσα από δραστηριότητες αυτές τα παιδιά αντιλήφθηκαν τα ερεθίσματα όπως ένα άτομο με προβλήματα όρασης και ένα άτομο με κινητικά προβλήματα.

Οι στίχοι που σχηματίζουν το μήνυμα που θέλουμε να ακουστεί είναι: «Ει, φίλε, Κοίτα κι εδώ.. Μέσα στην πόλη σου υπάρχω κι εγώ…Η αναπηρία μου δεν είναι στίγμα κακό.. Αυτό που θέλεις εσύ, το θέλω κι εγώ…Ει φίλε…Μην με ξεχνάς…Μην προσπερνάς. Δωσ’ μου το χέρι σου να το κάνω φτερά»

ΚΔΑΠ Καλλιθέας : ευαισθητοποιημένο στα θέματα των ατόμων με ιδιαίτερες δεξιότητες και στα πλαίσια της Παγκόσμιας Ημέρας των ατόμων αυτών πραγματοποίησε κάποιες δράσεις (παιχνίδια, σκυταλοδρομιες, κουιζ ) για να καταλάβουν και να αισθανθούν τα παιδιά μας ότι στη ζωή τίποτα δεν είναι δεδομένο και ότι όλοι μας πρέπει να νοιαζόμαστε και να στηρίζουμε τα άτομα αυτά σε κάθε βήμα της ζωής τους. Γιατί το βήμα μας μαζί με το δικό τους θα γίνει ένα ΑΛΜΑ προς την ανθρωπιά.

 Δεν αποτελεί λοιπόν η σημερινή ημέρα γιορτή. Είναι ημέρα αφύπνισης και κινητοποίησης της κοινωνίας για ενεργές δράσεις που βοηθούν στη βελτίωση της ποιότητας ζωής των συνανθρώπων μας.

***Για μια ζωή με υγεία, ισότητα και αξιοπρέπεια στους συνανθρώπους μας***

 ***με «ειδικές ανάγκες» …***

**Ο Πρόεδρος της Κ.Ε.ΔΗ.Κ**

**Ηρακλής Λειβαδιώτης**